
ЕУРАЗИЯЛЫҚ ҮКІМЕТАРАЛЫҚ КЕҢЕС

Ө К І М
2025 жылғы «15» тамыз                  № 10                     Чолпан-Ата қаласы

Еуразиялық экономикалық одақ шеңберінде медициналық бұйымдардың ортақ нарығын дамыту тұжырымдамасы туралы

Жоғары Еуразиялық экономикалық кеңестің 2020 жылғы 11 желтоқсандағы № 12 шешімімен бекітілген Еуразиялық экономикалық интеграцияны дамытудың 2025 жылға дейінгі стратегиялық бағыттарының 4.10.1-тармағын іске асыру мақсатында:
1. Еуразиялық экономикалық одақ шеңберінде медициналық бұйымдардың ортақ нарығын дамыту тұжырымдамасы мақұлдансын.
Еуразиялық экономикалық комиссия көрсетілген Тұжырымдаманы Еуразиялық экономикалық одақтың ресми сайтына орналастырсын.
2. Еуразиялық экономикалық одаққа мүше мемлекеттердің үкіметтері және Еуразиялық экономикалық одаққа мүше мемлекеттердің медициналық бұйымдардың айналысы саласындағы уәкілетті органдары медициналық бұйымдардың ортақ нарығын дамыту мақсатында Еуразиялық экономикалық одақ шеңберінде медициналық бұйымдардың ортақ нарығын дамыту тұжырымдамасын басшылыққа алсын.
3. Осы өкім Еуразиялық экономикалық одақтың ресми сайтында жарияланған күнінен бастап күшіне енеді.

Еуразиялық экономикалық одақ шеңберінде медициналық бұйымдардың ортақ нарығын дамыту 
ТҰЖЫРЫМДАМАСЫ 
1. КІРІСПЕ
Осы Еуразиялық экономикалық одақ шеңберінде медициналық бұйымдардың ортақ нарығын дамыту тұжырымдамасы (бұдан әрі  тиісінше – Одақ, медициналық бұйымдардың ортақ нарығы, Тұжырымдама) Еуразиялық экономикалық комиссия Кеңесінің 2021 жылғы 5 сәуірдегі № 4 өкімімен бекітілген Еуразиялық экономикалық интеграцияны дамытудың 2025 жылға дейінгі стратегиялық бағыттарын іске асыру жөніндегі іс-шаралар жоспарының 4.10.1-тармағын іске асыру мақсатында әзірленді.
Осы тұжырымдаманың стратегиялық мақсаты мен міндеттері III бөлімде көрсетілген.
II. ОДАҚ ШЕҢБЕРІНДЕГІ МЕДИЦИНАЛЫҚ БҰЙЫМДАР НАРЫҒЫНЫҢ ҚАЗІРГІ ЖАҒДАЙЫ
1. Саланың көлемі және серпіні[footnoteRef:1] [1:  Еуразиялық экономикалық комиссия дайындаған «Медициналық көмек көрсету кезінде қолданылатын бұйымдар мен медициналық бұйымдар нарығы, ЕАЭО (2018 – 2021 жж.)» деген баяндаманың материалдары бойынша.] 


Саланы бағалау үшін Одаққа мүше мемлекеттердің медициналық бұйымдарға қатысты 2018-2021 жылдардағы кезеңі ішіндегі сыртқы сауда қызметін талдау пайдаланылды. 2022-2023 жылдары Одаққа мүше бірқатар мемлекеттерге қатысты экономикалық қысым шараларын енгізу нәтижесінде болған өзгерістер статистикалық ақпаратқа қол жеткізудің шектелуіне байланысты Тұжырымдаманың осы кіші бөлімінде қарастырылмайды.
Талдау кезінде СЭҚ ТН 4 белгісі бойынша медициналық мақсаттағы өнімнің 20 тауар тобы қарастырылды.
2021 жылдың қорытындысы бойынша Одаққа мүше мемлекеттердің медициналық мақсаттағы тауарлармен сыртқы саудадағы айналымы 10,2 млрд. доллардан асты, бұл 2020 жылғы көрсеткіштерден 4,4 % асып түсті, ал 2018 жылға қарай базистік өсім 21,8%  құрады. Бұл ретте өсімнің орташа жылдық көрсеткіші 6,8%-бен тоқтады. Барлығы 2018 жылдан бастап құн тұрғысындағы тауар айналымының көлемі 1,8 млрд долларға ұлғайды.
Бұл соманың негізгі бөлігі, 87,6% дейін, импорттық операцияларға тура келді және 9,0 млрд долларды құрады. 2018 жыл мен 2021 жыл аралығындағы бүкіл кезең ішінде Одаққа мүше мемлекеттерге жеткізілетін медициналық мақсаттағы өнім көлемінің өсуі байқалды. 2021 жылы 2020 жылмен салыстырғанда 3,3% өсім байқалды, ал 2018 жылға қарай базистік өсім 26,3% жетті, осылайша орташа жылдық өсім көрсеткіші 8,1% құрады. Осылайша, қарастырылып отырған кезеңде құндық мәндегі импорт шамамен 1,8 миллиард доллар қосты, ал оның тауар айналымындағы үлесі 84,5%-дан 87,6%-ға дейін ұлғайды.
Медициналық бағыттағы тауарлармен экспорттық операцияларға қатысты 2018-2021 жылдар кезеңінде ауыспалы серпін байқалды. Мәселен, 2019 және 2021 жылдары өткен жылға қарағанда көрсеткіштердің тиісінше 5,1% және 12,8% өсуі байқалды. Алайда 2021 жылғы базистік көрсеткіш 2018 жылмен салыстырғанда -2,6 % құрады. Қарастырылып отырған кезеңнің қорытындылары бойынша экспорттық операциялардың көлемі құндық мәнде 2018 жылы 1,3 млрд долл. дейін, 2020 жылы 1,27 млрд  долл. дейін төмендеп, 0,03 млрд астам жоғалтты.  Бұл ауытқулар -0,9% орташа жылдық көрсеткіштерге әкелді. 2021 жылдың қорытындысы бойынша Одаққа мүше мемлекеттердің тауар айналымындағы экспорттық операциялардың үлесі 12,4% дейін қысқарды, ал 2018 жылы бұл көрсеткіш 15,5% тең болды.
Қарастырылып отырған кезеңде Одаққа мүше мемлекеттердің сауда сальдосының төмендеуі айқын байқалды. Егер 2018 жылы Одаққа мүше мемлекеттердің теріс сальдосы -5,8 млрд долл. құраса, 2021 жылдың қорытындылары бойынша бұл көрсеткіш  - 7,8 млрд долл. дейін өсті. Бұл үрдіс Одаққа мүше мемлекеттердің медициналық мақсаттағы тауарлардың импорттық жеткізілімдеріне тәуелділігінің өсуін көрсетеді, бұл ретте үшінші елдердің нарықтары Одаққа мүше мемлекеттердің аумағында сатып алынатын медициналық бағыттағы өнімдердің көлемін ұлғайтпайды.
2021 жылдың қорытындысы бойынша Одаққа мүше мемлекеттердің импорттық операцияларында жетекші орын алған негізгі тауар топтары мыналар болды:
1. СЭҚ ТН коды 9018 – сцинтиграфиялық аппаратураны, өзге де электромедициналық аппаратураны және көруді зерттеуге арналған приборларды қоса алғанда, медицинада, хирургияда, стоматологияда немесе ветеринарияда қолданылатын приборлар мен құрылғылар. 2018-2021 жылдар кезеңінде осы тауар тобы бойынша импорттық операциялардың өсуі байқалды. Бұл ретте өсімнің базистік көрсеткіші 2018 жылға қарай кезең соңында 34,7% жетті, ал орташа жылдық көрсеткіш 10,4% болып бекіді. 2021 жылдың қорытындысы бойынша импорт құрылымындағы осы тауарлардың үлесі 33,6% құрады, бұл құндық мәнде 3,0 млрд долл. құрады.
2021 жылы Одаққа мүше мемлекеттер арасында осы топтың тауарларын негізгі импорттаушы Ресей Федерациясы болды, ол 2,5 млрд долл. сомасына барлық импортталған өнімнің 86,9 % жуығын сатып алды. Қазақстан Республикасы бұл өнімді 284,4 млн долл. (9,4%), Беларусь Республикасы - 173,4 млн долл. (5,7%), Армения Республикасы - 38,7 млн долл. (1,3%), Қырғыз Республикасы - 18,3 млн долл. (0,6 %) сатып алды.
Қарастырылып отырған тауар тобының тауарларын Одаққа мүше мемлекеттерге негізгі жеткізушілер 2021 жылы 637,0 млн долл. өнімді немесе жалпы көлемнің 21,0% жеткізген ГФР болды, одан кейін ҚХР – 512,7 млн долл. (16,9%), АҚШ – 416,6 млн долл. (13,7 %), Жапония – 350,0 млн долл. (11,6%) және Корея –170,3 млн долл. (5,6 %) келеді.
2. СЭҚ ТН коды 9021 – балдақтарды, хирургиялық белдіктер мен бандаждарды қоса алғанда, ортопедиялық құрылғылар; шиналар мен сынықтарды емдеуге арналған өзге де құрылғылар; жасанды дене бөліктері; есту аппараттары және органның ақауын немесе оның жұмыс істеуге қабілетсіздігін өтеу үшін өзімен бірге алып жүретін немесе денеге имплантацияланатын өзге де құрылғылар (9,3 % / 0,9 млрд долл.).
2021 жылы осы тауар тобы өнімдерінің негізгі импорттаушысы Ресей Федерациясы болды, ол қарастырылып отырған 773,4 млн долл. астам сомадағы Одақтың кедендік аумағына әкелінген барлық тауарлардың 82,2 % астамын сатып алды. Одаққа өзге де мүше  мемлекеттер арасында жеткізілімдердің елеулі көлемі Қазақстан Республикасына тиесілі болды, оның үлесі 10,1% құрады, бұл құндық мәнде 95,2 млн долл. баламалы болды. Беларусь Республикасына 50,9 млн долл. (5,4 %), Армения Республикасына - 17,5 млн долл. (1,97%), ал Қырғыз Республикасына – 3,9 млн долла. сомасындағы тауарлар жеткізілді, бұл 0,4% үлеске баламалы.
2021 жылы қарастырылып отырған тауар тобының тауарларын Одаққа мүше мемлекеттерге негізгі жеткізушілер арасында 186,7 млн долл. өнімді немесе жалпы көлемнің 19,8% жеткізген АҚШ болды, одан кейін ГФР –113,6 млн долл. (12,1 %), Ирландия - 107,3 млн долл. (11,4 %), Корея - 84,9 млн долл. (9,0 %) және Швейцария - 73,9 млн долл. (7,9 %) келеді.
3. СЭҚ ТН коды 9027 – физикалық немесе химиялық талдауға арналған приборлар мен аппаратура (мысалы, поляриметрлер, рефрактометрлер, спектрометрлер, газ талдағыштар); тұтқырлықты, кеуектілікті, кеңеюді, беттік керілуді өлшеуге немесе бақылауға арналған приборлар мен аппаратура немесе соларға ұқсастар; жылудың, дыбыстың немесе жарықтың мөлшерін өлшеуге немесе бақылауға арналған приборлар мен аппаратура (экспонометрлерді қоса алғанда); микротомдар (9,3 % / 0,9 млрд долл.).
Қарастырылып отырған тауарлар импортының негізгі бөлігі Ресей Федерациясына тиесілі болды. Оның үлесі 86,0% немесе 793,2 млн долл. құрады. Одаққа өзге де мүше мемлекеттердің арасында жеткізілімдердің елеулі көлемі Қазақстан Республикасына тиесілі болды, оның үлесі 8,1%  құрады, бұл құндық мәнде 74,8 млн долл. баламалы болды. Беларусь Республикасына 43,3 млн долл. (4,7 %), Армения Республикасына - 8,5 млн долл. (0,9 %), ал Қырғыз Республикасына – 2,8 млн долл. тауарлары жеткізілді, бұл 0,3% үлеске баламалы.
2021 жылы қарастырылып отырған тауар тобының тауарларын Одаққа мүше мемлекеттерге негізгі жеткізушілер арасында 195,7 млн долл. өнімді немесе жалпы көлемнің 21,2 % жеткізген АҚШ болды, одан кейін ГФР – 171,8 млн долл. (18,6%), ҚХР – 115,1 млн долл. (12,5 %), Жапония – 101,6 млн долл. (11,0 %) және Англия – 43,5 млн долл. (4,7 %) келеді.
4. СЭҚ ТН коды 9022 – рентген, альфа, бета немесе гамма-сәулеленуді пайдалануға негізделген, рентгенографиялық немесе радиотерапиялық аппаратураны, рентген түтіктерін және өзге де рентген сәулелену генераторларын, жоғары кернеулі генераторларды, қалқандар мен басқару пульттерін, экрандарды, үстелдерді, креслоларды және тексеруге немесе емдеуге арналған ұқсас өнімдерді қоса алғанда, медициналық, хирургиялық, стоматологиялық немесе ветеринариялық пайдалануға арналған немесе арналмаған аппаратура (9,3% / 0,8 млрд долл.).
2021 жылы осы топ тауарларының ең көбі 673,5 млн долл. сомасында Ресей Федерациясына әкелінді, бұл осы топтың барлық импортталған тауарларының 80,5 % құрады. Одаққа өзге де мүше басқа мемлекеттердің арасында жеткізілімдердің елеулі көлемі Қазақстан Республикасына тиесілі болды, оның үлесі 11,7% құрады, бұл құндық мәнде 98,1 млн долл. баламалы болды. Беларусь Республикасына тауарлар 53,3 млн долл. (5,2 %), ал Армения Республикасы мен Қырғыз Республикасына тиісінше – 9,0 млн долл. (1,1%) және 2,9 млн долл. сомасында (0,3 %) жеткізілді.
Қарастырылып отырған тауар тобының тауарларын Одаққа мүше мемлекеттерге негізгі жеткізушілер 2021 жылы 155,7 млн долл. немесе жалпы көлемнің 18,6 % жеткізген ГФР болды, одан кейін АҚШ – 147,4 млн долл. (16,3 %), ҚХР – 120,2 млн долл. (14,4 %), Жапония – 112,7 млн долл. (13,5 %) және Корея – 71,8 млн долл. (8,6 %) келеді.
5. СЭҚ ТН коды 9019 – механотерапияға арналған құрылғылар; массаж аппараттары; қабілеттерді анықтауға арналған психологиялық тесттерге арналған аппаратура; озон, оттегі және аэрозоль терапиясына, жасанды тыныс алуға арналған аппаратура немесе өзге де терапиялық тыныс алу аппаратурасы (5,1% / 0,5 млрд долл.).
2021 жылы осы топ тауарларының негізгі көлемі 660,6 млн долл сомасында Ресей Федерациясына әкелінді, бұл осы топтың барлық импортталған тауарларының 77,7 % құрады. Одаққа өзге де мүше басқа мемлекеттердің арасында жеткізілімдердің елеулі көлемі Қазақстан Республикасына тиесілі болды, оның үлесі 19,2 % құрады, бұл құндық мәнде 163,0 млн долл. баламалы болды. Беларусь Республикасына 13,8 млн долл. (1,6 %), Қырғыз Республикасына – 8,5 млн долл. (1,0%), ал Армения Республикасына – 4,1 млн долл. тауарлар жеткізілді, бұл 0,5 % үлеске баламалы.   
Қарастырылып отырған тауар тобының тауарларын Одаққа мүше мемлекеттерге 2021 жылы 210,9 млн долл. өнім немесе жалпы көлемнің 46,2 % жеткізген ҚХР, одан кейін ГФР – 77,7 млн долл. – 24,1 млн. (5,3 %) және Италия – 17,2 млн. (3,8 %) келеді.
2021 жылдың нәтижелері бойынша Одақтың кедендік аумағына әкелінетін бес негізгі тауар позициясы импортының жалпы үлесі 68,6%  құрады, бұл құндық мәнде 6,2 млрд АҚШ долл. баламалы болды.  Бұл ретте, ҚХР, ГФР, АҚШ және Жапония негізгі жеткізушілер болды. Медициналық бұйымдар импорты тауарларының құрылымы бұдан әрі I-1-суретте көрсетілген.

I-1-сурет. 2021 жылғы Одаққа мүше мемлекеттер импортының негізгі тауарлары

Одаққа мүше мемлекеттердің аумағында өндірілген медициналық мақсаттағы өнімнің экспортына қатысты СЭҚ ТН 4 тауар белгілері бөлінісінде сауда құрылымына жүргізілген талдау 2021 жылы жетекші позицияны иеленген негізгі тауар топтарының мыналар болғанын көрсетті:
1. СЭҚ ТН 9031 коды – осы топтың басқа жерінде аталмаған немесе енгізілмеген өлшеу немесе бақылау приборлары, құрылғылар мен машиналар; бейінді проекторлар. 2018-2021 жылдар кезеңінде осы тауар тобы бойынша экспорттық операциялардың өсу көрсеткіштерінің толқын тәрізді өзгеруі байқалды. Бұл ретте өсімнің базистік көрсеткіші 2018 жылға қарай кезең соңында 7,7% жетті, ал орташа жылдық көрсеткіш 2,5% деңгейінде бекіді. 2021 жылдың қорытындысы бойынша импорт құрылымындағы осы тауарлардың үлесі 26,0% құрады, бұл құндық мәнде 0,3 млрд долл. құрады.
2021 жылы Одаққа мүше мемлекеттер арасында шетелге сатылған 312,5 млн долл. сомасындағы барлық өнімнің 94,4 % жуығын үшінші елдерге жеткізген осы топ тауарларының негізгі және іс жүзінде жалғыз экспорттаушысы Ресей Федерациясы болды.  Қазақстан Республикасы осы өнімді 5,4 млн долл. (1,6%), Беларусь Республикасы – 12,5 млн долл. (3,8%), Армения Республикасы – 0,2 млн долл. (<0,1%), Қырғыз Республикасы – 0,3 млн долл. (0,1 %) жеткізді.
2021 жылы қарастырылып отырған тауар тобы тауарларының Одаққа мүше мемлекеттерден жеткізілімдердің негізгі бағыттары 89,2 млн долл. немесе жалпы көлемнің 27,0% сатып алған Алжир болды, одан кейін Египет – 53,5 млн долл. (16,2%), Үндістан – 51,3 млн долл. (15,5%) және ҚХР – 16,3 млн долл. (4,9 %) келеді.
2. СЭҚ ТН 9013 коды – басқа тауар позицияларында неғұрлым дәл сипатталған бұйымдардан басқа сұйық кристалдардағы құрылғылар; лазерлік диодтардан басқа лазерлер; осы топтың басқа жерінде аталмаған немесе енгізілмеген өзге де приборлар мен оптикалық  құралдар (23,8 % / 302,8 млн долл.).
2021 жылы осы тауар тобының негізгі экспорттаушысы Ресей Федерациясы болды, ол шетелге сатылған 262,7 миллион доллардан астам сомадағы барлық тауарлардың 86,8% астамын үшінші елдерге жеткізді. Беларусь Республикасы көлемі бойынша 12,8% немесе 38,7 млн долл. құрайтын жеткізілімдердің екінші экспорттаушы болды. Аталған тауарлар бойынша Одаққа өзге де мүше мемлекеттердің экспортының үлесі 2021 жылы 0,03% аспады.
2021 жылы Одаққа мүше мемлекеттердің ішінен қарастырылып отырған тауар тобы тауарларының негізгі тұтынушылары 110,6 млн. АҚШ долл. өнімін немесе жалпы көлемнің 36,5% сатып алған ҚХР болды, одан кейін ГФР – 96,3 млн долл. (31,8 %), АҚШ – 24,4 млн долл. (8,1 %), Үндістан – 32,1 млн долл. (10,6 %) және Литва – 11,6 млн долл. (3,8 %) келеді.
3. СЭҚ ТН 9032 коды – автоматты реттеуге немесе басқаруға арналған приборлар мен құрылғылар (9,4% / 120,1 млн долл.).
2021 жылы осы тауар тобы өнімінің негізгі экспорттаушысы Ресей Федерациясы болды, ол шетелге сатылған 112,8 млн долл. астам сомадағы барлық тауарлардың 94,0%-дан астамын үшінші елдерге жеткізді. Одаққа өзге де мүше мемлекеттер арасында қарастырылып отырған тауарлардың экспорттық құрылымына елеулі үлесті Қазақстан Республикасы қосты, оның үлесі 2,5% құрады, бұл құндық мәнде 3,0 3,0 млн долл. баламалы болдлы.  Беларусь Республикасы 1,9 млн долл. (1,6 %), ал Армения Республикасы 2,2 млн долл. (1,9 %) тауарлар жеткізді.
2021 жылы Одаққа мүше мемлекеттердің қарастырылып отырған тауарларды жеткізілімдерінің негізгі бағыттары 24,8 млн долл. өнімді немесе жалпы көлемнің 20,7% сатып алған ГФР, Үндістан – 15,5 млн долл. немесе 12,9% және Алжир – 12,6 млн долл. немесе 10,5 % болды. 4 және 5 орын алған ҚХР мен Сербияның үлесі тиісінше 6,9% және 6,1% құрады.
4. СЭҚ ТН 9018 коды – сцинтиграфиялық аппаратураны, өзге де электромедициналық аппаратураны және көруді зерттеуге арналған приборларды қоса алғанда, медицинада, хирургияда, стоматологияда немесе ветеринарияда қолданылатын приборлар мен құрылғылар (8,8 % / 111,6 млн долл.).
2021 жылы қарастырылып отырған тауарлардың негізгі экспорттаушылары Ресей Федерациясы мен Беларусь Республикасы болды, олар 76,6 млн долл. және 29,7 млн долл. сомасындағы тауарларды немесе барлық экспорттық операциялардың тиісінше 68,6% және 26,6% жеткізді. Армения Республикасының, Қазақстан Республикасының және Қырғыз Республикасының үлесіне тиісінше 4,1 %, 0,6 %, 0,2% тиесілі болды.
Қарастырылып отырған тауарлар бойынша Одаққа мүше мемлекеттердің үшінші елдерге экспортының екі негізгі бағыты Нидерланды мен Украина болды, онда олар 26,2 млн долл. және 20,4 млн долл. сомасындағы тауарлар жеткізді, бұл тиісінше барлық экспорттың 23,5% және 18,3% құрады. Бұдан басқа, экспорттың бес негізгі бағытына Өзбекстан, АҚШ және ҚХР кірді.
5. СЭҚ ТН 9030 коды – 9028 тауар позициясының өлшеу приборларынан басқа, осциллоскоптар, спектр анализаторлары, электр шамаларын өлшеуге немесе бақылауға арналған өзге де приборлар мен аппаратура; альфа-, бета-, гамма-, рентген, ғарыштық немесе өзге де иондаушы сәулелерді анықтауға немесе өлшеуге арналған приборлар мен аппаратура (5,8 % / 74,5 млн долл.).
2021 жылы қарастырылып отырған тауарлар бойынша экспорттық операциялардың көп бөлігін жеткізілімдердің жалпы көлемінің шамамен 79,4% немесе 59,2 млн долл. жүзеге асырған Ресей Федерациясы және үлесі 18,0% құраған Беларусь Республикасы жүзеге асырды, бұл құндық мәнде 13,4 млн долл. баламалы болды. Қазақстан Республикасына, Қырғыз Республикасына және Армения Республикасына тиісінше жеткізілімдердің 1,7 %, 0,8% және 0,1% тиесілі болды.
Одаққа мүше мемлекеттердің қарастырылып отырған топ тауарлары экспортының негізгі бағыттарының ішінде үшінші елдерге жеткізілген 9,2 млн долл. сомасындағы барлық тауарлардың 12,3 % сатып алған ҚХР және  7,4 млн долл. сомасындағы тауарларды сатып алған немесе 10,0 %  Алжир болды. Бұдан басқа, елеулі сатып алуды АҚШ – 9,1%, Үндістан – 8,8% және Литва – 8,4% жүзеге асырды.
2021 жылдың нәтижелері бойынша үшінші елдердің аумағына әкетілетін бес негізгі тауар позициялары экспортының жалпы үлесі 73,7% құрады, бұл құндық мәнде 0,9 млрд АҚШ долл. баламалы болды. Одаққа мүше мемлекеттер экспортының негізгі бағыттары ҚХР, АҚШ, Үндістан және Алжир болды.
Медициналық бұйымдар экспорты тауарларының құрылымы I-2- суретте көрсетілген.

I-2-сурет. 2021 жылы Одаққа мүше мемлекеттердің негізгі экспорттық тауарлары 

Тұтастай алғанда, Одаққа мүше мемлекеттердің медициналық бағыттағы тауарлар бойынша үшінші елдермен сыртқы саудасының серпіні импорттық өнімді жеткізудің ұлғаюы және сыртқы нарықтарға экспорттық операциялардың қысқаруы үрдістерімен сипатталды, бұл нәтижесінде теріс сальдоның өсуіне әкелді. Сонымен бірге, үшінші елдерге экспорттық операциялардың қысқаруы Одаққа мүше мемлекеттердің өзара саудасы көлемінің өсуімен қатар жүрді.
СЭҚ ТН 9018 коды бар тауарлар тобының импорттық операциялардың көшбасшысы болғанын атап өтуге болады (сцинтиграфиялық аппаратураны, өзге де электромедициналық аппаратураны және көруді зерттеуге арналған приборларды қоса алғанда, медицинада, хирургияда, стоматологияда немесе ветеринарияда қолданылатын приборлар мен құрылғылар), ол сондай-ақ экспортталатын үздік 5-тігіне кірді. Бұл ретте экспорттың құрылымында осы санаттағы аз технологиялық өнімдер басым болды, ал сол уақытта импортта осы топқа кіретін кешенді аппаратура басымдыққа ие болды.
Одаққа мүше мемлекеттер нарығының ортопедия саласын қозғайтын оңалту түзету емінде қолданылатын импорттық тауарларға тәуелділігі айқын байқалады. Осы бағыттағы заманауи өнімдерді өндіру күрделі жабдықтың болуын және полимерлі өнімдердің кең ассортиментіне қол жеткізуді қажет ететіндігін атап өткен маңызды.
Бұдан басқа, Одаққа мүше мемлекеттер нарықтарының СЭҚ ТН 9027 коды бойынша топқа кіретін тауарлардың (физикалық немесе химиялық талдауға арналған приборлар мен аппаратура (мысалы, поляриметрлер, рефрактометрлер, спектрометрлер, газ талдағыштар); тұтқырлықты, кеуектілікті, кеңеюді, беттік керілуді өлшеуге немесе бақылауға арналған приборлар мен аппаратура немесе соларға ұқсастар; жылу, дыбыс немесе жарық мөлшерін өлшеуге немесе бақылауға арналған приборлар мен аппаратура (экспонометрлерді қоса алғанда); микротомдар) импортына айтарлықтай тәуелділік байқалады. Бұл осы топқа кіретін тауарлардың кейбір түрлерін өндірудің толығымен болмауымен және соның салдарынан ішкі нарықта оларға ұсыныстардың тапшылығымен түсіндіріледі.
Осыған қарамастан, келтірілген статистика Одаққа мүше мемлекеттердің ұлттық өндірушілеріне өлшеу немесе бақылау приборлары, құрылғылар мен машиналар; медициналық лазерлер мен оптикалық приборлар; хирургиялық аспаптар мен приборлар; автоматты реттеуге немесе басқаруға арналған приборлар мен құрылғылар;  сондай-ақ осциллоскоптар, спектр анализаторлары, электр шамаларын өлшеуге немесе бақылауға арналған өзге де приборлар мен аппаратура сияқты тауарларды өндіру саласында сыртқы нарықтар үшін бәсекелестік күрес жүргізуге қабілетті екендігін көрсетеді.

2. Медициналық бұйымдардың ортақ нарығының өзекті жай-күйі

Одақ шеңберінде медициналық бұйымдардың ортақ нарығының жұмыс істеуі Одақ органдарының медициналық бұйымдардың айналысы саласындағы актілер жүйесімен қамтамасыз етіледі.
2014 жылғы 29 мамырдағы Еуразиялық экономикалық одақ туралы шарттың негізінде қабылданған Келісім осы жүйе үшін негіз болып табылады. Еуразиялық экономикалық комиссия (бұдан әрі – Комиссия) Кеңесі мен Алқасының шешімдері мен ұсынымдары Келісімді дамыту үшін әзірленген актілер болып табылады.
Келісімге сәйкес Одақ шеңберінде медициналық бұйымдар айналысының бірыңғай қағидалары Медициналық бұйымдарды реттеушілердің халықаралық форумының (IMDRF) ұсынымдарына сәйкес белгіленеді. Одақ шеңберінде бірыңғай қағидаларды әзірлеудің жалпы тәсілдемелері IMDRF-тің «Медициналық бұйымдардың сәйкестігін бағалау қағидаттары» ("Principles of Conformity Assessment for Medical Devices") (GHTF/SG1/N78:2012) ұсынымын ескереді.
2025 жылғы 1 қаңтардағы жағдай бойынша медициналық бұйымдардың айналысы саласында Комиссияның 21 актісі қолданылады, оның ішінде Комиссия Кеңесінің 10 шешімі, Комиссия Алқасының 4 шешімі және Комиссия Алқасының 7 ұсынымы бар, олар ұлтүстілік реттеу деңгейіне жатқызылған медициналық бұйымдардың айналысы мәселелерін реттейді. 2021-2024 жылдары халықаралық практикада болып өткен жекелеген аспектілерді қолдану тәжірибесі мен өзгерістері ескеріле отырып, Комиссияның бірқатар шешімдерінің жаңа редакциялары қабылданды.
II-1-кесте
Комиссия шешімдерінің жаңа редакциялары
	      №
	Қағидалардың атауы
	Қағидалардың жаңа редакциясы

		1.
	Медициналық бұйымдарды қолданудың ықтимал тәуекеліне байланысты сыныптау қағидалары
	Комиссия Алқасының 2023 жылғы 23 мамырдағы № 65 шешімі

	2.
	Медициналық бұйымдарға техникалық сынақтар жүргізу қағидалары 
	Комиссия Кеңесінің 2022 жылғы 17 наурыздағы № 25 шешімі 

	3.
	Медициналық бұйымдардың биологиялық әсерін бағалау мақсатында зерттеулер (сынақтар) жүргізу қағидалары 
	Комиссия Кеңесінің 2022 жылғы 17 наурыздағы № 26 шешімі 

	4.
	Медициналық бұйымдарға клиникалық және клиникалық-зертханалық сынақтар (зерттеулер) жүргізу қағидалары 
	Комиссия Кеңесінің 2024 жылғы 26 қаңтардағы № 7 шешімі 


	5.
	Медициналық бұйымдарды тіркеу және олардың қауіпсіздігін, сапасы мен тиімділігін сараптау қағидалары
	Комиссия Кеңесінің 2021 жылғы 24 желтоқсандағы № 144 шешімі (2023 жылғы 30 наурыздағы редакцияда)



Медициналық бұйымдардың ортақ нарығының жұмыс істеуі 2017 жылғы 26 сәуірде Армения Республикасының келісіміне қосылу туралы хаттаманы Одаққа барлық мүше мемлекеттер ратификациялаған және ол күшіне енген кезден басталды.
Келісімнің өтпелі ережелеріне енгізілген өзгерістерге сәйкес (11-бап) 2021 – 2023 жылдары Одаққа мүше мемлекеттің қағидалары бойынша тіркелген медициналық бұйымдардың оларды тіркеу фактісін растайтын құжаттардың қолданылу мерзімінің соңына дейін айналыста болу мүмкіндігі көзделген. Мұндай медициналық бұйымдар осы мемлекеттің аумағында ғана айналыста бола алады.
Одаққа мүше мемлекеттерде ұлттық қағидалар бойынша медициналық бұйымдарды тіркеуден өткізу мақсатында өтініштер беру мерзімі 2025 жылдың соңына дейін ұзартылды (Келісімге өзгеріс енгізу туралы 2023 жылғы 13 ақпандағы хаттама). Өтпелі кезеңді одан әрі ұзарту мәселесі талқылануда.
2025 жылғы 1 қаңтардағы жағдай бойынша Одақ құқығына сәйкес тіркеу куәліктерін алған медициналық бұйымдардың саны (Одаққа мүше мемлекеттер бөлінісінде) II-3-суретте көрсетілген.
[image: ]
II-3-сурет. Одаққа мүше мемлекеттердің уәкілетті органдарының Одақ шеңберінде медициналық бұйымдардың айналысын реттеуге жалпы тәсілдерді қалыптастыру жөніндегі жұмыс тобы шеңберінде ұсынылған деректері бойынша Одаққа мүше мемлекеттердің әрқайсысына берілген медициналық бұйымдардың тіркеу куәліктерінің саны
Одақ құқығына медициналық бұйымдар өндірісінің сапа менеджменті жүйесін инспекциялауды енгізу медициналық бұйымдардың сапасы мен қауіпсіздігіне әсер ететін процестердің қадағалануын қамтамасыз ететін медициналық бұйымдардың айналысын реттеуге кешенді тәсілдеме жасауға бағытталған.
Қазіргі уақытта медициналық бұйымдар өндірісінің Комиссия Кеңесінің 2017 жылғы 10 қарашадағы № 106 шешімімен бекітілген Медициналық бұйымдар сапасының менеджменті жүйесін оларды қолданудың ықтимал тәуекеліне қарай енгізуге, қолдауға және бағалауға қойылатын талаптарға сәйкестігіне инспекциялау жүйесі Беларусь Республикасында, Қазақстан Республикасында, Қырғыз Республикасында және Ресей Федерациясында жолға қойылған.
Жаңа коронавирустық инфекцияның таралуынан туындаған көлік-логистикалық байланыстың бұзылуы 2020 жылы инспекциялау процесінің серпініне теріс әсер етті. Соған қарамастан, қашықтықтан инспекциялау практикасын Одақ құқығына енгізу 2021 жылы Одақ құқығы бойынша медициналық бұйымдарды тіркеу жөніндегі жұмыстарды жалғастыруға мүмкіндік берді. 
Одақта медициналық бұйымның тіркеу дерекнамасын электрондық құжат түрінде беру форматы пайдаланылады.
Оны беру және Одаққа мүше мемлекеттердің уәкілетті органдары арасында Еуразиялық экономикалық одақтың интеграцияланған ақпараттық жүйесінің құралдарымен әрекет ету үшін 3 жалпы процесс (2 тізілім және 1 ақпараттық база) іске асырылды, тағы 1 жалпы процесс (ақпараттық база) техникалық дайындық жағдайында тұр, оны тестілеу жүргізілуде. Жалпы процестердің тізімі II-2 кестеде келтірілген.


II-2-кесте
Медициналық бұйымдардың айналысы саласындағы жалпы процестер
	№
	Атауы 
	Мәртебесі 
	Анықтамалықтар мен сыныптауыштар

	332
	Еуразиялық экономикалық одақ шеңберінде тіркелген медициналық бұйымдардың бірыңғай тізілімін қалыптастыру, жүргізу және пайдалану 
	қолданысқа енгізілді
	10

	333
	Медициналық бұйымдарды тіркеу мақсатында оларға зерттеулер (сынақтар) жүргізуге құқығы бар уәкілетті ұйымдардың бірыңғай тізілімін қалыптастыру, жүргізу және пайдалану 
	қолданысқа енгізілді
	5

	334
	Медициналық бұйымдардың қауіпсіздігі, сапасы мен тиімділігі мониторингінің бірыңғай ақпараттық дерекқорын қалыптастыру, жүргізу және пайдалану 
	қолданысқа енгізілді
	7



	3341
	Медициналық бұйымдарды өндірушілердің сапа менеджменті жүйелерін инспекциялау нәтижелері туралы мәліметтермен алмасу
	техникалық дайындық, тестілеу жүргізілуде
	7


3. Одақ шеңберінде медициналық бұйымдардың ортақ нарығының жұмыс істеуінің проблемалық аспектілері
Одақ шеңберіндегі медициналық бұйымдардың ортақ нарығының жай-күйін және Одаққа мүше мемлекеттердің медициналық бұйымдардың айналысы саласындағы уәкілетті органдары, Одаққа мүше мемлекеттердің бейіндік қауымдастықтары (ұйымдары), білім және ғылым мекемелері ұсынған ұсыныстарды талдау қазіргі уақытта Одақ шеңберінде медициналық бұйымдардың ортақ нарығының жұмыс істеуінің неғұрлым проблемалық аспектілері мыналар болып отырғанын көрсетеді:
1) Одақтың интеграцияланған ақпараттық жүйесі шеңберінде осы Тұжырымдаманың II-2-кестесінде көрсетілген медициналық бұйымдардың айналысы саласындағы жалпы процестерді іске асыру мәселелері;
2) медициналық бұйымдарды тіркеу үшін Одақ шеңберінде нарықтың тартымдылығын арттырудың өзектілігі;
3) Одақ шеңберінде медициналық бұйымдардың қауіпсіздігіне, сапасы мен тиімділігіне сараптамалық бағалауды қалыптастыру кезіндегі тәсілдердің салыстырмалылығы;
4) Одақ шеңберінде медициналық бұйымдардың ортақ нарығының тиісінше жұмыс істеуін қамтамасыз ету үшін Одақ шеңберінде медициналық бұйымдардың қауіпсіздігі мен тиімділігі талаптарын орындау мақсатында қолданылатын мемлекетаралық стандарттарды өзектендіру жөніндегі мәселелерді пысықтаудың орындылығы;
5) сараптамалық жұмыстардың әртүрлі бағыттары бойынша, оның ішінде жоғары технологиялық медициналық бұйымдарды тіркеу бөлігінде тіркеу дерекнамасының құжаттарына сараптама жүргізетін сарапшыларды дайындау кезінде тәжірибе алмасу мәселелерін пысықтаудың орындылығы.
Көрсетілген мәселелерді шешу үшін Одаққа мүше мемлекеттер және Комиссия осы Тұжырымдамадан басқа, Комиссия Кеңесінің 2022 жылғы 14 желтоқсандағы № 36 өкімімен бекітілген Медициналық бұйымдарды тіркеу және олардың қауіпсіздігін, сапасы мен тиімділігін сараптау қағидаларына сәйкес медициналық бұйымдарды тіркеуді жүзеге асыруға көшуді қамтамасыз ету жөніндегі іс-шаралар жоспарын («жол картасын») іске асыруда.
Көрсетілген жоспарда көзделген іс-шаралар шеңберінде Комиссия алаңында Одақта белгіленген медициналық бұйымдардың қауіпсіздігі, сапасы мен тиімділігі талаптарының орындалуын қамтамасыз ететін стандарттарды өзектендіруді жүргізуге мүмкіндік беретін медициналық бұйымдардың айналысы саласындағы стандарттау жөніндегі жұмыстарды Одақ шеңберінде үйлестірудің орындылығын пысықтау туралы жекелеген Тараптардың ұсыныстары талқылануда. Комиссияға келіп түсетін Одаққа мүше мемлекеттердің медициналық бұйымдар айналысы саласындағы жекелеген уәкілетті органдарының ұсыныстары негізінде қажет болған жағдайда:
олардың негізінде мемлекетаралық стандарттар әзірленуге тиіс халықаралық басым стандарттарды айқындауды;
мемлекетаралық стандарттарды әзірлеу және оларға өзгерістер енгізу жөніндегі жұмыстарды үйлестіруді қарау ұсынылады.
Мұндай жұмысты жүргізу кезінде Комиссия Кеңесінің «Еуразиялық экономикалық одақ шеңберінде стандарттау жөніндегі жұмыстарды үйлестіру тәртібі туралы» 2023 жылғы 23 маусымдағы № 67 шешімін Одаққа мүше мемлекеттердің медицина өнеркәсібі саласындағы ынтымақтастығын қамтамасыз етуге байланысты мемлекетаралық және ұлттық (мемлекеттік) стандарттарды әзірлеу кезінде стандарттау жөніндегі органдардың өзара іс-қимылын ұйымдастыру бөлігінде ескеру қажет.
III. ТҰЖЫРЫМДАМАНЫҢ СТРАТЕГИЯЛЫҚ МАҚСАТЫ МЕН МІНДЕТТЕРІ
2014 – 2016 жылдары медициналық бұйымдардың ортақ нарығын құру Одаққа мүше әрбір мемлекетте ұлттық құрылымдар жұмысының бірыңғай қағидаттарына (қағидаларына) көшуді көздеді.
Алайда, 2021 – 2023 жылдары қалыптасқан экономикалық жағдай осындай тіркеуді берген мемлекеттердің аумағында ұлттық қағидалар бойынша тіркелген медициналық бұйымдардың айналысын сақтауды және медициналық бұйымдарды тіркеудің ұлттық қағидаларын 2026 жылға дейін сақтауды талап етті. Ерекше жағдайларда медициналық бұйымдарға қатысты ұлттық реттеудің арнайы нормаларын енгізу мүмкіндігі көзделген.
Құқық қолдану практикасының нәтижелері бойынша медициналық бұйымды өндірушіге әкімшілік жүктемені азайту мүмкіндігін бағалау қажет.
Осы Тұжырымдаманың стратегиялық мақсаты – Одақ шеңберінде медициналық бұйымдарға тең қол жеткізуге арналған жағдайларды қамтамасыз ететін медициналық бұйымдардың ортақ нарығын қалыптастыру. Медициналық бұйымдардың ортақ нарығын қалыптастыру Шарттың 31-бабында баяндалған қағидаттарда жүзеге асырылады.
Тұжырымдаманың міндеттері:
1. 1. Одақтың құқығын медициналық бұйымдардың айналысы саласында одан әрі жетілдіруді қамтамасыз ету.
2. Комиссия актілерін Медициналық бұйымдарды реттеушілердің халықаралық форумының құжаттарымен, оның ішінде жасанды интеллект технологияларын және дербестендірілген медициналық бұйымдарды (аддитивтік технологияларды пайдалана отырып дайындалатындарды қоса алғанда) пайдалана отырып, медициналық бұйымдардың айналысы саласындағы құжаттармен үйлестіру, сондай-ақ медициналық бұйымдардың айналысы саласында циркульдік экономика (тұйық цикл экономикасы) модельдерін енгізу мүмкіндігін қарастыру мақсатында халықаралық тәжірибені талдауды жүргізу.
3. Одаққа мүше мемлекеттерде бизнес-процестерді оңайлату мақсатында медициналық бұйымдарды тіркеу және оларды айналысқа жіберу кезінде цифрлық процестерді одан әрі жетілдіру және оңтайландыру.
IV. МЕДИЦИНАЛЫҚ БҰЙЫМДАРДЫҢ ОРТАҚ НАРЫҒЫНЫҢ ӘРТҮРЛІ САЛАЛАРЫНДА ТҰЖЫРЫМДАМАНЫҢ МАҚСАТТАРЫНА ҚОЛ ЖЕТКІЗУ ЖӘНЕ ОНЫҢ МІНДЕТТЕРІН ІСКЕ АСЫРУ МЕХАНИЗМДЕРІ 
1.  Одақтың медициналық бұйымдардың айналысы саласындағы құқығын жетілдіру
Одақтың қабылданған актілеріне өзгерістер енгізу, сондай-ақ Одақтың жаңа актілерін, оның ішінде медициналық бұйымдар айналысының жекелеген аспектілерін реттейтіндерін қабылдау жолымен Одақтың медициналық бұйымдардың айналысы саласындағы құқығын жетілдіру.
Тіркеу және сараптама рәсімдері, тіркеу дерекнамасына өзгерістер енгізу және медициналық бұйымдарға сынақтар жүргізу бөлігінде медициналық бұйымдарды өндірушіге әкімшілік жүктемені төмендетуге ықпал ететін шараларды енгізудің орындылығын атап өту қажет.
Медициналық бұйымдардың жекелеген түрлерінің айналысына және осындай медициналық бұйымдардың сапа менеджменті жүйесін бағалауға қойылатын талаптарды одан әрі жетілдіру:
пациенттердің жеке тапсырыстары бойынша дайындалған және адам организміне имплантациялауға арналған медициналық бұйымдар; адамның организмінен тыс оның биологиялық материалының үлгілеріне зерттеулер жүргізу арқылы ауруларды диагностикалауға арналған медициналық бұйымдар медициналық ұйымда дайындалады және оларды дайындаған медициналық ұйымда қолданылады, мысалы, in vitro диагностикалауға арналған аналитиктерді анықтауға арналған реагенттер мен жиынтықтар; in vitro диагностикалауға арналған жалпы зертханалық реагенттер, қоректік орта, жалпы зертханалық жабдық, сынамаларға арналған сыйымдылықтар (контейнерлер) және жалпы зертханалық шығыс материалдары; in vitro диагностикалауға арналған анализаторлар.
Одаққа мүше болып табылмайтын мемлекеттерде Одақ шеңберінде жүргізілетін медициналық бұйымдарды өндіру сапасының менеджменті жүйесін бағалау нәтижелерін тану, ал одан әрі медициналық бұйымдарды тіркеу.
2. Жасанды интеллект технологияларын және дербестендірілген медициналық бұйымдарды (аддитивті технологияларды пайдалана отырып дайындалатындарды қоса алғанда) пайдалана отырып медициналық бұйымдардың айналысы мәселелері, сондай-ақ медициналық бұйымдардың айналысы саласында циркульдік экономика (тұйық цикл экономикасы) модельдерін пайдалану
Жасанды интеллект (бұдан әрі – ЖИ) нарығы әртүрлі сегменттердің едәуір санын қамтиды. Кейбір өнімдер мен өнім желілері неғұрлым тар мамандандырылған (мысалы, медициналық диагностиканың зияткерлік сервистері) болып табылады, қалғандары міндеттердің кең спектрі үшін бейімделуі мүмкін.
Көптеген өнім желілері бағдарламалық, аппараттық және сервистік компоненттерді біріктіреді, бұл әртүрлі қосымшалар үшін аралас өнімдерді дамытуға мүмкіндік береді. Көлденең өнім желілерінің сегменттерінде негізінен цифрлық индустрияның ірі компаниялары басым. Неғұрлым айқын секторлық ерекшелігі бар нарықтар аз шоғырланумен ерекшеленеді, олардың дамуына бейінді ойыншылар (компаниялар, университеттер және т.б.) белсенді қатысады.
ЖИ негізіндегі өнімдер мен сервистерді енгізу жылдамдық (процестерді орындау, шешімдер қабылдау мерзімдерін қысқарту және т. б.), сапа (өнімдер мен сервистердің тұтынушылық сипаттамаларын жетілдіру, клиенттік тәжірибені жақсарту және т. б.), объективтілік (адам факторынан туындаған қателер санын азайту), экономикалық тиімділік (кірістерді арттыру және шығыстарды қысқарту), дербестендіру (жеке ұсыныстарды қалыптастыру) сияқты көрсеткіштер бойынша қызметтің тиімділігін арттыруға мүмкіндік береді. Денсаулық сақтау саласында - патологияларды анықтау үшін медициналық түсірілімдерді талдау бойынша міндеттерді, аурулардың алдын алу бойынша дербес ұсынымдарды, медициналық құжаттарды хаттамалауды, дәрігер үшін «екінші пікірді» қамтамасыз ету.
ЖИ технологияларын пайдалана отырып бағдарламалық қамтамасыз етудің айналысын реттеу:
оқыту, тестілеу және кейіннен бақылау үшін қажетті деректер жиынтығы бар платформалар;
бағдарламалық өнім нұсқасына өзгерістерді жедел енгізу механизмдерін;
осындай медициналық өнімнің ерекшеліктерін ескере отырып, тіркеуден кейінгі мониторинг үшін жағдайлар;
осындай медициналық өнімге қойылатын талаптарды қамтамасыз ететін мемлекетаралық стандарттар (қажет болған жағдайда) жасауға мүмкіндік береді.
2021 жылы зерттеу жұмысының нәтижелері бойынша Дүниежүзілік денсаулық сақтау ұйымы (ДДҰ) «Денсаулық мүддесінде этиканы және жасанды интеллектті басқару» баяндамасын және Этика және денсаулық сақтауда ЖИ пайдаланып басқару жөніндегі ДДҰ нұсқаулығын («Ethics and governance of artificial intelligence for health: WHO guidance») ұсынды. Көрсетілген Нұсқаулықта ЖИ медицинада пайдалану үлкен перспективаларға ие және әлемде көптеген адамдарға тиісті медициналық көмек алуға ықпал ететіндігі атап өтілген. Сонымен қатар, ДДҰ ЖИ-дің белгілі бір этикалық қағидаттарының көмегімен азайтуға болатын ЖИ қолданумен байланысты тәуекелдерді атап көрсетеді.
2021 жылы Үлкен жетіліктің G7 денсаулық сақтау саласында ЖИ басқару жөніндегі 2 құжат қабылдағанын атап өтуге болады, олардың түпкі мақсаты пациенттерді тиімді және қауіпсіз емдеу болып табылады:
«1-нәтиже: қауіпсіздікті, тиімділікті және этиканы қамтамасыз ету үшін ЖИ-мен немесе машиналық оқытумен медициналық құрылғыларды бағалау қағидаттары» стратегиялық құжаты ("Deliverable 1: artificial intelligence for the evaluation of machine learning-enabled medical devices to assure safety, effectiveness and ethicality"), ол ЖИ-мен немесе машиналық оқытумен медициналық құрылғыларды клиникалық бағалаудың озық практикасын анықтауға бағытталған (AI / ML);
«2-нәтиже: әртүрлі юрисдикцияларда ЖИ-мен немесе машиналық оқытумен медициналық құрылғыларды әзірлеу мен орналастыруды қолдау қағидаттары» стратегиялық құжаты ("Deliverable 2: principles to support the development and deployment of artificial intelligence or machine learning-enabled medical devices across jurisdictions"), бұл G7-ге қатысушы басқа елдерде орналастыру үшін бір G7 елінде әзірленген AI/ML қолдауымен медициналық құрылғылардың жарамдылығын бағалауға бағытталған.
[bookmark: _Hlk210323816]Заманауи материалдарды өндірудің жоғары технологиялық бағыты дәстүрлі өндіріс тәсілдеріне қарағанда бірқатар артықшылықтары бар аддитивті технологиялардан тұрады. Олар жаңа өнімдерді нарыққа шығару мерзімін қысқартуға, механикалық өңдеу шығындарын азайтуға, материалдарды пайдалану коэффициентін арттыруға және т. б. мүмкіндік береді. Жоғары технологиялық медициналық бұйымдар өндірісі сияқты өнеркәсіптің жоғары технологиялық салалары аддитивті технологияларға үлкен сұранысқа ие. Аддитивті материалдар нарығы қарқынды дамып келеді және 2030 жылға қарай он есе өседі деп күтілуде[footnoteRef:2]. [2:  «Жекелеген жоғары технологиялық бағыттарды дамыту. Ақ кітап» жарияланымының материалдары бойынша - М., 2022.] 

Жекелеген тараптардың ұсынысы бойынша медициналық бұйымдарды дайындау (басып шығару) жүргізілетін материалдардың қауіпсіздігі, көрсетілген медициналық бұйымдарды өндіру сапасының менеджменті жүйесін бағалау мәселелері, сондай-ақ Одақ құқығында медициналық бұйымдардың айналысы және оларды стандарттау саласында аддитивті технологияларды қолдану тәсілдерін белгілеудің орындылығына байланысты мәселелер қаралады.
Циркульдік экономика деп бастапқы шикізатты тұтынуға және қайта өңделетін ресурстардың көлемін азайтуға бағытталған ерекшелік белгісі қалпына келтіру және тұйық сипатта болып табылатын экономика түсініледі, бұл өз кезегінде көмуге жіберілетін қалдықтардың азаюымен қатар жүреді.
Циркульдік экономика модельдерін іске асыру Еуразиялық экономикалық интеграцияны дамытудың 2025 жылға дейінгі стратегиялық бағыттарында (Іс-шаралар жоспарының 4.9-тармағы) көзделген. Медициналық бұйымдарға қатысты қолданылатын циркульдік экономиканың келесі модельдерін атап өтуге болады.
«Қызмет ету мерзімін ұзарту» моделі
Халықаралық тәжірибені ескере отырып (мысалы, IES 63077:2019 «Good refurbishment practices for medical imaging equipment» халықаралық стандартын қолдану тәжірибесінің негізінде), қайта жаңартуға ұшыраған медициналық техниканың айналысын реттеу ерекшеліктерін белгілеудің орындылығы мен қажеттілігін қарастыру қажет.
«Медициналық бұйымдарды қалпына келтіру» моделі

«Қалпына келтірілген медициналық бұйым» ұғымы тағы бір пайдалану үшін қосымша өнеркәсіптік өңдеуден өткен бір реттік медициналық бұйымды білдіреді. Халықаралық тәжірибені ескере отырып, медициналық бұйымдардың осы типі үшін айналысты реттеудің ерекшеліктерін белгілеудің орындылығы мен қажеттілігін қарастыру қажет.
3. Одаққа мүше мемлекеттерде бизнес-процестерді оңайлату мақсатында медициналық бұйымдарды тіркеу және олардың айналысы кезінде цифрлық процестерді одан әрі жетілдіру және оңтайландыру

Медициналық бұйымдардың айналысы саласындағы ақпараттық кеңістікті одан әрі жетілдіру және оңтайландыру:
медициналық бұйымдарды клиникалық сынау (зерттеу) процесінің сабақтастығын қамтамасыз ету, сондай-ақ олардың сапалы жүргізілуін қамтамасыз ету және Одақта медициналық бұйымдарды клиникалық зерттеулердің тізілімін жасау мүмкіндігін қарастыру;
медициналық бұйымдарды тіркеу және олардың айналысы кезінде цифрлық процестерді оңтайландыру;
медициналық бұйымдарды тіркеу рәсімін тізілім моделіне ауыстыру мақсаттарында жүргізіледі.

V. ОДАҚТЫҢ МЕДИЦИНАЛЫҚ БҰЙЫМДАРДЫҢ ОРТАҚ НАРЫҒЫН ХАЛЫҚАРАЛЫҚ НАРЫҚҚА ИНТЕГРАЦИЯЛАУДЫ КЕҢЕЙТУ
Комиссия Медициналық бұйымдарды реттеушілердің халықаралық форумының (IMDRF) ұсынымдарын ескере отырып, Одақтың медициналық бұйымдардың айналысы саласындағы құқығын үйлестіру және өзектендіру жөніндегі жұмысты жалғастырады.
Одаққа мүше мемлекеттер мен Одақтың бақылаушы мемлекеттерінің медициналық бұйымдарды бағалауға қойылатын талаптарды үйлестіру жөніндегі өзара іс-қимылын дамыту жалғасады, бұл Одақтың әріптестері мен үшінші елдердің медициналық бұйымдардың сапа менеджменті жүйесін бағалау нәтижелерін, сондай-ақ олардың қауіпсіздігі мен тиімділігін тануына ықпал ететін болады.
Мүдделі үшінші елдермен медициналық бұйымдардың айналысы саласында Одақ құқығы бойынша консультацияларды кеңейту жоспарлануда.

